TV PROGRAMI
19.10.2026
DOGAĐAJI DANA, ponedeljak 19.10.2026
Zoran Popov istakao je da podrška Pokrajinske vlade i resornog sekretarijata ima ključnu ulogu u očuvanju lovačkih udruženja, divljači i lovnog turizma u Vojvodini.
RT Vojvodina 1 – Razglednice
Centar za stručno usavršavanje u Kikindi obeležava 16 godina rada, uz programe za prosvetne radnike, decu i mlade i saradnju sa pokrajinskim sekretarijatom nadležnim za obrazovanje.
RT Vojvodina 1 – Dobro jutro Vojvodino, RT Vojvodina 1 – Razglednice
Nenad Ivanišević otvorio je Srem Klob kob fest u Šidu i najavio konkurs za degustacione sale i više od 500 miliona dinara za turističke projekte lokalnih samouprava naredne godine.
RT Vojvodina 1 – Agro dnevnik, Sremska TV - Šid – Novosti, Sremska TV
	RT Vojvodina 1 – Gost-Zoran Popov, predsednik Lovačkog saveza Vojvodine

	Emisija: Razglednice

	Vreme emitovanja emisije: 18:00-19:30

	Trajanje priloga: 07:16

	Autor: Redakcija


Predsednik Lovačkog saveza Vojvodine Zoran Popov govorio je o zaštiti divljači, bezbednosti lova i edukaciji članova lovačkih udruženja. Naglasio je da je finansiranje iz pokrajinskog budžeta trenutno ključno i zahvalio Pokrajinskoj vladi i Pokrajinskom sekretarijatu za poljoprivredu na podršci nabavci sredstava i obuci lovaca. Prema njegovim rečima, ta ulaganja su pojedina udruženja sačuvala od gašenja i doprinela očuvanju lovnog turizma.
Popov je ukazao na štetan uticaj intenzivne poljoprivrede i hemijskih sredstava na divljač, smanjenje broja lovaca i potrebu za uključivanjem mladih kroz radionice i edukaciju. Početkom lovne sezone priprema se prihranjivanje divljači, dok su tokom sušnog leta lovci organizovali iznošenje vode u lovišta.
	RT Vojvodina 1 – Stručno usavršavanje prosvetnih radnika

	Emisija: Dobro jutro Vojvodino

	Vreme emitovanja emisije: 07:00-10:00

	Trajanje priloga: 02:43

	Autor: Redakcija


Centar za stručno usavršavanje u Kikindi osnovan je u oktobru 2010. godine kao prvi regionalni centar te vrste u Vojvodini, u okviru projekta Agencije za razvoj i saradnju Vlade Švajcarske. Organizuje akreditovane seminare, usavršavanje prosvetnih radnika i zaposlenih u javnom sektoru, kao i programe namenjene deci i mladima. U saradnji sa Pokrajinskim sekretarijatom za obrazovanje, propise, upravu i nacionalne manjine – nacionalne zajednice ove godine realizovan je projekat stručnog usavršavanja prosvetnih radnika u vojvođanskim opštinama.
Sa Centrom za promociju nauke učestvuje u manifestacijama „Maj mesec matematike“, „Noć istraživača“ i „Svetska nedelja svemira“. Nastavnik geografije Miroslav Grujić istakao je značaj radionica i tematskih programa za podsticanje interesovanja dece za istraživanje. Važni segmenti rada ustanove su i Naučni klub, letnje učionice i park nauke.
	O ovoj temi izveštavali su još:

	RT Vojvodina 1 – Razglednice


	RT Vojvodina 1 – Sremski festival

	Emisija: Agro dnevnik

	Vreme emitovanja emisije: 15:00-15:30

	Trajanje priloga: 03:15

	Autor: Redakcija


U Slovačkom parku u Šidu održan je 29. Srem Klob kob fest, u organizaciji udruženja „Sremska svinjokolja i kobasicijada Šid“, uz podršku Pokrajinskog sekretarijata za privredu i turizam. Manifestaciju, koja nosi oznaku „Najbolje iz Vojvodine“, otvorio je pokrajinski sekretar za privredu i turizam dr Nenad Ivanišević, naglasivši značaj očuvanja gastronomskog nasleđa, domaćih proizvoda i običaja za razvoj turizma.
Ivanišević je najavio nastavak podrške manifestacijama, prvi konkurs za degustacione sale za vino i rakiju i planirano ulaganje više od 500 miliona dinara u turističke projekte lokalnih samouprava naredne godine. Sredstva bi bila usmerena na nove atrakcije i obnovu postojećih. Festival je obuhvatio takmičenja u obradi mesa, pravljenju i jedenju kobasica, uz promociju sremskih suhomesnatih proizvoda i fruškogorskog meda.
	O ovoj temi izveštavali su još:

	Sremska TV - Šid – Novosti, Sremska TV


